EN ORIGINAL SERIE FRA NETFLIX
Jeg er Uhtred, søn af Uhtred.
I Wealas tror kong Hywel og hans broder, Rhodri,
at sejren ved Tettenhall har ført fred med sig.
Jeg drager på pilgrimsfærd. Du kan lede herfra i mit fravær.
Men en ny danekriger vil udnytte Bridas vrede mod sakserne.
-Jeg kender dig ikke. -Cnuts fætter. Sigtryggr af Irland.
Bærer du på Cnuts barn, eller tilhører det en waliser?
Jeg er vendt tilbage til Aegelesburg for at berette om Eardwulfs svig.
Eardwulf har tilstået mordet på lord Aethelred. Han er flygtet fra Mercia.
Takket være dem, der er hende loyal, er Aethelflaed genforenet med sin datter.
Der er indtruffet et mirakel. Dit hjerte skal ej være knust.
Jeg håber, at min kærlighed til Aethelflaed får lov at blomstre.
At leve i fred ved din side og lade min datter vokse op i tryghed.
Intet ville gøre mig mere lykkelig.
Men med en tom trone...
Fald til ro!
...forbliver Mercia i oprør.
Edwards hjerte bliver hårdere. Selv over for hans egen søn.
-Det er Aethelstan. -Han skal ikke være her.
Og min skæbne har taget en drejning efter et uventet tilbud.
Hvis jeg udvælger en hersker her, som kan mane til fred,
så har jeg tænkt på, om De burde være denne person.
Skål for Uhtred af Mercia!
Uhtred af Mercia!
Skæbnen betyder alt.
Nu.
Daner!
BASERET PÅ BERNARD CORNWELLS ROMANSERIE
Brænd det ned.
Vi har samlet det hele. Af sted. Tilbage til fæstningen.
KONGERIGET MERCIA
Beskuer man sit rige, lord Uhtred?
-Jeg vil ikke skændes. -Så gør det ikke.
-Du er ikke den rette til at lede Mercia. -Hvordan kan du være så sikker?
Du er vild og fremfusende.
Du styres af dit hjerte og dit instinkt, og jeg elsker disse ting ved dig.
Men det er ikke, hvad Mercia har brug for nu.
Der er brug for en afmålt og diplomatisk person,
som kan genopbygge riget og skabe jævnbyrdige alliancer.
Jeg kan være diplomatisk, når det er nødvendigt.
Mercia skal ikke have en tyran, der er udnævnt af Wessex.
Sådan vil du fremstå, hvis du er Edwards valg som rigsforstander.
Det er det bedste, vi kan gøre for Mercia nu.
En anden regent er dig måske mindre venligt stemt.
-Du kunne blive landsforvist. -Det er sandt.
Men det foretrækker du frem for at se mig indtage tronen?
Hvis jeg skal vælge mellem den regent, der er bedst for mig,
eller den, der er bedst for Mercia, så vælger jeg Mercia.
Mercias behov overskygger mine.
-Jeg gjorde det for din skyld. -Det ved jeg.
Nu kan du og Aelfwynn føle jer trygge. Som Mercias regent kan jeg beskytte jer.
Jeg sætter pris på alt det, du har gjort for os, Uhtred.
Men det ændrer ikke på, at Mercia bør have en regent, som ikke hører under Wessex.
-Jeg kan komme tilbage senere. -Jeg var på vej ud, fader.
Jeg ved, at du vil gøre det rette.
-Hvad er det, der er så vigtigt? -Jeg vil tale om din dåb.
-Mercias hersker skal være kristen. -Fader Beocca har døbt mig. To gange.
Det er længe siden, og du har ikke just ført et kristent liv siden da.
Derfor ønsker nogle af ealdormændene at bevidne din dåb.
Er mit ord ikke rigeligt?
Hvis de tvivler, hvorfor så ikke give ealdormændene deres bevis?
Er tanken om at lukke Gud ind i hjertet igen så afskyvækkende,
at du vil opgive tanken om at blive Mercias regent?
-Udmærket. -Det løser alle problemerne.
Så lader jeg mig døbe. Igen.
For tredje gang.
Godt.
KONGERIGET DEHEUBARTH
Dette vil blive os et godt hjem. Her kan vi hvile ud for en stund.
Brida, hvor er alle kvinderne?
Walisiske kvinder gør modstand. Vi var nødt til at dræbe dem.
-Godt klaret. -Men vi har samlet meget sammen.
-Vi har nok til at rejse herfra. -Hvor skulle vi tage hen?
Til Wessex eller Mercia. Jeg er træt af at dræbe bønder og deres koner.
Mine mænd er rejst fra Irland efter flere måneders strid.
De er trætte. Hvilket hvilested er bedre end her?
Vi har mad og er i sikkerhed. Der er ingen grund til at rejse.
Edward og Uhtred dræbte vor slægt. Det skal de bøde for.
Og det kommer de til. Når tiden er inde.
Jeg holdt ikke mig selv i live i det hul i jorden
for at se dine mænd blive fede her, mens sakserne bliver stærkere.
De er svage efter Tettenhall. De forventer intet angreb fra os.
Du har en krigersjæl, og det er godt.
Men skal mine mænd kæmpe, så skal jeg tro på årsagen.
De vil beskytte deres familier, eller kæmpe for mad eller jord.
Men hævn for Tettenhall... Det er ikke nok.
Jeg finder vore allierede i nord. De vil kæmpe mod sakserne.
Så er det dét, du må gøre.
Jeg har brug for ti mænd til min færd. Det skylder du mig.
Du kan få fem.
-Lady Aethelflaed. -Sid blot ned.
Jeg burde ikke have betvivlet dig.
Du overbragte lord Uhtred min besked, som du havde lovet.
Det glædede mig at kunne hjælpe.
Jeg hører, at du plejede Aelfwynn og svalede hendes feber.
Hun er et frygtløst barn.
Det må ligge i blodet.
-Hun er glad for dig. -Og jeg er glad for hende.
Måske kunne jeg være hende til nytte her.
Jeg er nysgerrig.
Hvorfor afslørede du Eardwulf som Aethelreds morder?
Nok er Eardwulf min broder, men jeg vidste, at han handlede forkert.
Jeg vælger at være Dem og lord Uhtred tro, fordi jeg tror på det, De gør.
Glæder det dig ikke at se mig blive døbt?
Det ville glæde mig, hvis jeg troede på, at du oprigtigt tog Gud til dit hjerte.
Tænker du på, om alle døbte børn oprigtigt tager Gud til hjertet?
Få af dem gør det alene for at kunne indtage en trone.
Guds visdom er uendelig, ikke sandt? Han vil vide, om jeg er oprigtig.
Lord Uhtred, træd frem og modtag Guds nåde.
Op! Op! Op! Ned!
Jeg rejser nu! Vil nogen have min hund?
Vil nogen have min hund? Han skal bare have mad og vand! Og prygl!
Prygl ham hver eneste dag!
Op med dig! Fart på!
Vil du have en hund?
Ingen vil have dig, hund.
Jeg ved, at du betvivler lord Uhtred, men dette er det rette valg.
Jeg betvivler ham ikke.
Jeg kan bare ikke glemme, at han holdt en kniv mod din faders hals
og truede med at dræbe ham.
Herre, fordriv blindheden fra Uhtreds hjerte.
Herre, vi beder dig høre vore bønner og beskytte Uhtred.
Vi påfører ham korsets tegn.
Gud, menneskehedens skaber,
lad os frydes ved den nåde, Uhtred hermed skænkes,
som han kun måtte opnå gennem den guddommelige velsignelse.
Du er nu katekumener.
Jeg beder din fortaler træde frem.
Byd Uhtred velkommen blandt dine fromme helgener og lyseste engle.
Lad vandet rense ham, så han forstår at følge din vilje.
Uhtred, du er nu et barn af Gud.
Amen.
Jeg kan ikke klare mere øl, Finan.
Man skal rejse sig ved det træ, hvor man faldt.
-Kun mere øl vil hjælpe på dig. -Det giver mening.
Lad mig præsentere dig for den nye regents mest skattede rådgivere.
-De ligner ikke regentens rådgivere. -Hvor mange rådgivere har du mødt?
-Ingen, vil jeg tro. -Men sådan ser de altså ud.
Fyld nu vore krus, og du skal høre, hvilke planer vi har for Mercia.
Hold dig vågen.
-Ikke hendes. Hun drikker mælk. -Hvad?
Jeg vil ikke gøre rigsforstanderen vred den første dag.
-Er De rede til at tjene? -Ja, herre konge.
Efter witanet bør vi tale sammen alene.
De skal høre mine planer for,
hvorledes alliancen mellem Wessex og Mercia bør skride frem.
-De skal vide, hvad der skal gøres. -Ja, herre konge.
Det er gjort, Aethelflaed. Acceptér det.
Uhtred er døbt og bliver Mercias regent. Det kunne være gået langt værre.
-Jeg husker, da du ønskede Uhtred død. -Det er sandt.
Men din fader så noget i Uhtred, som jeg var blind for.
Alfred var en menneskekender.
Uhtred er en god mand, men han er ikke den rette.
Han påtvinges Mercia af min broder, og det kan ikke godtages.
Witanet vælger, hvem der skal lede Mercia. Ikke Edward.
Du ved, at det er noget vrøvl!
Edward tér sig, som var Mercia hans rige, og det er det ikke.
Vi er hans allierede, ikke undersåtter. Det må han acceptere.
Din broder gør, hvad han finder bedst.
Bedst for ham, ikke for Mercia.
Er det for meget at ønske en regent i Mercia, som ikke er udpeget af Wessex?
Du kan ønske, men ikke mere end det. Disse valg bliver ikke truffet af os.
Tror du ikke, jeg ønskede mig mere at sige
frem for at forholde mig tavs, mens disse mænd træffer tåbelige valg?
Sådan er vort lod.
De forsamles.
Kære Gud...
Herre konge?
Må Gud stå deres sjæle bi.
Stille!
Rolig, du lille. Du er i sikkerhed. Hvem angreb din landsby?
Daner?
Bare rolig, vi vil hævne denne ugerning.
Witanet er samlet.
Gud i himlen, skænk dette witan din visdom, og led os nu i dag.
Amen.
Ingen her vil benægte, at Mercia er et af fordums saksiske riger.
Men et rige uden en regent er som et skib uden styrmand.
Det flyder hid og did og knuses mod klipperne.
Det er og har altid været op til witanet at vælge Mercias hersker.
Og da Aethelred har forladt denne verden...
...er det op til os at vælge.
Lord Uhtred er blevet foreslået som Mercias rigsforstander.
Mercia har mistet mange af sine sønner til danerne.
Vor hær er svækket, og vore landsbyer plages af sygdom.
Vi har aldrig været mere sårbare.
Til at forsvare vort rige må vi vælge en regent,
som står skulder mod skulder med vore naboer i Wessex.
Jeg kan forsikre Dem om, at Wessex ikke ønsker at påvirke dette witan.
Vi ønsker blot, at den nye regent vedligeholder venskabet mellem rigerne.
Lord Uhtred har ikke kun tjent Wessex.
Han kæmpede ligeledes bravt ved Tettenhall for at forsvare Mercia.
Og lad os ikke glemme,
at han kun vil sidde på tronen, indtil en yngre ealdormand er myndig,
og lady Aelfwynn kan indgå ægteskab.
Modsætter witanet sig dette?
Så træd frem, lord Uhtred.
Uhtred, Mercias rigsforstander. De kan nu indtage Deres trone.
Stol på din broders instinkt.
Ealdormændene kan nu træde frem og edsværge lord Uhtred.
Jeg ønsker at tale til witanet.
Som De ved, har jeg kæmpet side om side med Mercias mænd.
At De godkender mig som regent er en ære, jeg aldrig vil glemme.
Desto sværere bliver det derfor at sige dette.
Men der findes en bedre egnet person til at lede Mercia.
En, som tænker mere på Mercia end på sig selv.
En, som kan være kong Edward en jævnbyrdig regent.
Derfor kan min første handling som Mercias regent
kun være at abdicere tronen til fordel for lady Aethelflaed.
Hun førte Dem til sejr, da Aethelred svigtede Dem.
Hun har altid sat Mercias velbefindende først.
En kvinde kan ikke bestride Mercias trone!
-Hun er den regent, Mercia fortjener! -Det er nok!
Stille!
Lady Aethelflaed kan ikke regere Mercia.
Med al respekt, så kan kun witanet afgøre, hvem der skal regere Mercia.
Det er det bekymrende ved at lade en kvinde indtage tronen.
Skulle hun gifte sig,
ville hendes ægtemand blive regent uden dette witans godkendelse.
Hvis jeg må tale, så er jeg Mercia hengiven.
Jeg ville aldrig handle mod rigets interesser.
Det er givetvis sandt, men kong Edward har ret.
Witanet har altid foretrukket, at en kvinde ikke skulle indtage tronen.
Dette er ikke bestemt ved lov.
Kong Offas enke regerede Mercia længe, og hun gjorde det godt.
Hvis De lader lady Aethelflaed indtage tronen,
udsætter De Mercia for en stor fare.
Jeg har måske en løsning.
Hvis det er tilstrækkelig forsikring for witanet,
så sværger jeg, at jeg i min egenskab af Mercias regent vil forblive kysk.
Jeg gør det ikke med glæde, men jeg er villig til at yde dette offer for Mercia.
Nej. Det er ikke acceptabelt.
Jeg foreslår lady Aethelflaed som Mercias regent.
Hvem står bag lord Uhtred?
Sig det, lady Aethelflaed, så vi kan bevidne Deres ed.
Jeg sværger, at så længe jeg sidder på Mercias trone,
vil jeg forblive kysk.
-Er witanet enige? -Ja!
Lady Aethelflaed, De kan hermed indtage tronen.
Røm gaden! Gå indenfor!
-Flyt dig. -Hallo!
Tag dig sammen.
-Finan, jeg... -Stiorra.
Ingen må komme ind, og porten skal forblive lukket!
Wessex' garde, spred jer! Indtag jeres positioner!
Bemand porten!
Hvis vi ikke fejrede Mercias nye herre i dag,
ville jeg tro, at kong Edwards mænd indtog Aegelesburg.
De ser ikke videre feststemte ud.
Vi må finde Uhtred og rådgive ham.
Hallo!
Deres regeringstid var kort, lord Uhtred.
Men De nåede at tjene Mercia godt.
Nu har vi fået vor regent.
Ja, det har De.
Kong Edwards garde har taget kontrol over Aegelesburg.
Vær årvågne på fæstningen!
Indtag jeres positioner ved den vestlige port!
Pyrlig, hvad foregår der?
Sådan går det, når kong Edward føler sig forurettet.
Dette er Mercia. Det har han ingen ret til.
Han antager nok, at hans hær giver ham den ret.
Lad os ikke glemme, at Mercia og Wessex er allierede.
-Jeg vil tale med min broder. -Kongen er i bøn. Han vil ikke forstyrres.
-Fortæl ham, at jeg vil tale med ham. -Jeg viderebringer beskeden.
Hvor var mercianerne?
Hvordan kunne Edward belejre Aegelesburg uden modstand?
Den mercianske garde står anførerløs uden Eardwulf.
Og fyrden er modløs og spredt.
Hvad kan vi gøre uden en hær?
Vi gør intet, før jeg har talt med Edward.
-Og hvis han ikke vil tale med dig? -Så venter jeg.
Edwards mænd er overalt. De er i fare her. Det vil være klogt at fortrække.
-Nej, jeg bliver her. -Selv hvis det sætter Dem i fare?
Min første handling som dronning skal ikke være at flygte.
-Det er bedre end at blive dræbt. -Det kommer næppe så vidt.
-Skal vi bare sidde og vente? -Vi kan spise og vente.
Eller sove og vente. Men vi venter.
Vi må ikke indlede en konflikt mellem Mercia og Wessex.
Bliv hos Aethelflaed. Bevogt hende. Ingen kommer ind uden tilladelse.
Hvad med hendes broder?
-Ingen. I to følger med mig. -Hvorhen, herre?
Vi skal sikre, at Aethelflaeds liv ikke afhænger af Edwards velvilje.
-Jeg hedder Eardwulf. -Ja. Du er røvslikkeren.
Jeg hørte, der var daner her, og jeg kom for at tale med jer.
Jeg taler ikke med saksere. Jeg dræber dem.
Du ændrer holdning, når du har hørt på mig.
Jeg har noget værdifuldt at fortælle dig. Noget, der vil hjælpe...
Jeg troede aldrig, han klappede i.
Er det sandt, at min fader gav tronen til lady Aethelflaed?
Ja.
Var det hele tiden hans intention? Var det grunden til hans dåb?
Jeg burde måske være vred på ham for at håne Gud.
Men det er jeg ikke.
Din fader har stærke overbevisninger. Det samme gælder dig.
Han styres af sin lidenskab.
-Men han har ikke onde hensigter. -Det ved jeg godt.
Og jeg er ham taknemlig. Han sætter ofte min tro på prøve.
-Og hver gang bliver den stærkere. -Det glæder mig at høre.
Men det er mig nu blevet tydeligt, at jeg må følge mit kald.
Jeg må tjene Gud og Gud alene. Derfor må jeg rejse.
Er det klogt at føre barnet hertil?
Slut dig til os.
Hvad har du der?
-Er det en mand? -Nej, det er en konge.
-Er han en god konge? -Ja. Som dig.
Nu da du har indtaget Aegelesburg, hvad vil du så gøre?
Holde på byen, indtil Mercia ledes af en, jeg kan stole på.
-Du kan stole på Aethelflaed. -Du står altså på min søsters side?
Jeg står på vor families side. Måske har Uhtred gjort os en tjeneste.
Ved at bryde sit løfte og gå imod mine ønsker?
Takket være Uhtred sidder vor familie nu på tronerne i både Wessex og Mercia.
Og din faders drøm om et forenet England er nu nærmere.
Aethelflaed er af dit blod.
Og hun vil være dig loyal, hvis du tillader hende det.
Hun er ingen trussel, Edward.
Fæstningen Deheubarth er forude.
Den vil være godt beskyttet, men mørket og overraskelsesmomentet er på vor side.
-Vær hurtige, og angrib nådesløst. -Ja, herre konge.
Daner. Jeg kan lugte deres stank.
-Angriber vi, eller trækker vi os? -Vi er mænd fra Wealas. Vi angriber.
Ind på række!
Dræb dem! Dræb dem alle!
Fyr!
Vær ikke bange!
Vi vil sejre!
Hold ikke inde!
Langbuer!
Fyr!
Retræte! Tilbagetrækning!
Red jer selv!
Ild!
Spænd buerne!
Fyr!
Retræte!
Fyr!
Gør det af med dem!
Godmorgen. Det var en skam at lade dit bål og din mad gå til spilde.
-Du får jo ikke brug for det. -Jeg kan hjælpe jer.
Jeg har ikke brug for en røvslikker, der ikke forstår at tie.
Jeg husker dig ikke le i Tettenhall. Du blev ikke kun besejret, men ydmyget.
Edward og hans hær fejrede en storslået sejr.
De fejrer stadig.
De spiser og drikker og fortæller historier om sejren over danerne.
Men jeg kan hjælpe jer med at få hævn. Jeg ved, hvordan I besejrer Edward.
Men dræber du mig, tager jeg hemmeligheden med i graven.
Jeg beder dig bare lytte til mig. Hvis det er værdiløst, så slå mig ihjel.
Det er også min hensigt.
Tag lady Aethelflaed med ud. Hun skal se, hvad der foregår.
Hvad?
Jeres fyrd er kommet, frue af Mercia.
Nu har I nok mænd til at bekæmpe jeres broder.
Hvilken ordre vil I give jeres hær?
Forbliv i ro!
Jeg ofrer ikke et eneste merciansk liv, hvis det kan undgås!
Fyrden skal forblive udenfor!
Men jeg betvivler ikke, at Aegelesburg snart vil være under merciansk styre igen!
Åbn porten for lord Uhtred!
Der er ikke nogen grund til, at den skal stå lukket.
Herre, luk den op, og I har mit ord på,
at fyrden ikke kommer ind uden nogen invitation.
Der behøver ikke at være nogen konflikt mellem os.
Kom og se, hvad vor fader har gjort. Det er ikke til at tro.
Hvor skal du hen?
Til Wessex. Jeg har brug for at bede og tænke i fred.
Ved fader det?
Jeg har valgt at tage af sted. Jeg ved, at han vil stoppe mig.
-Hvorfor skal du af sted? -Fader Beocca gav sit liv for mit.
Jeg kan kun ære dette offer ved at tjene Gud.
Så det gør jeg.
-Tag mig med. -Vil du i kloster?
Nej, til Wessex. Hvor jeg kan gøre, som jeg vil.
-Og hvad vil du gøre? -Hvad som helst.
Det er bedre end at kede sig her,
indtil jeg skal giftes med en, jeg afskyr. Jeg vil leve. Det er alt.
Skønt jeg gerne ville, så kan jeg ikke tage dig med.
Din tid skal nok komme. Det ved jeg.
Pas på dig selv, søster. Du vil altid være i mine tanker.
Jeg lader fyrden komme ind i byen.
Jeg kan se, at du nyder mercianernes opbakning.
Nyd dette øjeblik. Det vil måske ikke altid være sådan.
Som hersker skal du træffe umulige valg. Jeg ved, at jeg har begået mine fejl.
Så længe jeg hersker over Mercia, har du min støtte.
Jeg var for blind til at se, at du var den rette for Mercia.
Det beklager jeg.
Vor alliance er nok for mig.
Jeg ønsker desuden at diskutere East Anglia.
Det blev indtaget af Aethelred, men efter hans død er det blevet lovløst.
Jeg foreslår, at vi sender en hær
bestående af mænd fra Wessex og Mercia for at vedligeholde kontrollen.
Jeg er enig. En fælles hær vil signalere, at vi er allierede.
Derefter kan vi gå mod nord til det northumbriske Daneland.
Sammen kan vi indfri vor faders drøm om et forenet land.
Pyrlig. Jeg leder efter min søn.
-Han er rejst bort. -Bort?
-Hvortil? -Til kirken i Wessex.
-Hvornår rejste han? -Før skumring.
Jeg bad ham tale med dig først, men han nægtede.
-Skyldes det dåben? -Nej. Han føler sig blot kaldet af Gud.
Jeg ved, du ikke deler hans tro. Men stol på mig, du kan være stolt af ham.
Vender han tilbage?
Det håber jeg.
Jeg gør mig klar til at drage til Coccham.
-Bliver du ikke? -Nej.
At være her og se dig hver eneste dag...
...uden at kunne være sammen med dig er for smertefuldt.
Vi betaler dyrt, men jeg måtte sværge denne ed.
Jeg vil savne dig, Uhtred Ragnarson.
Jeg vil altid besvare Mercias kald med dig på tronen.
Det ved jeg.
Det er godt at se Aegelesburg i mercianske hænder igen.
-Jeg ønsker at tale med dig om Aethelstan. -Jeg er glad for, at du førte ham til mig.
Jeg ved, at du tænker på drengen.
Men det er umuligt for dig at føre ham til Winchester.
Der findes mennesker, som vil ham det ilde.
Hvis du indvilliger, kan jeg tage mig af drengen og føre ham til Bedwyn.
Der vil jeg opfostre ham, som jeg opfostrede dig.
Til at følge i dine fodspor. Og i Alfreds.
Sæt det i stand. Jeg beder Uhtred om at ledsage dig.
-Kom og leg med os. -Om lidt. Jeg må først tale med Eadith.
Jeg lovede dig en belønning for at give lord Uhtred min besked.
Her har du den.
Tak, lady Aethelflaed.
Aelfwynn nyder dit selskab, og du har været hende loyal.
Det vil jeg ikke glemme.
Men jeg er dronning nu.
Du var min mands elskerinde, og din broder dræbte Aethelred.
At lade dig blive her vil få mig til at fremstå svag.
Jeg ønsker ikke at straffe dig for hårdt.
Jeg sørger for et sted på nonneklosteret, hvor du kan leve trygt.
Jeg foretrækker at klare mig selv.
-Må jeg sige farvel til Aelfwynn? -Ja.
Brida, jeg regnede ikke med at se dig.
Du gik glip af en storslået sejr.
-Har du indset, at du bør blive her? -Nej.
Jeg er endnu mere sikker på, at vi bør angribe sakserne.
Jeg har truffet mit valg.
Og du vil ændre holdning, når du ser, hvad jeg kommer med.
Kun hvis det er en hær på et tusindtal mænd.
Hvem er den lort?
Han er lorten, som vil lade os indtage Winchester,
uden at en eneste dråbe daneblod går tabt.
Jeg ved, at I synes, vi gik glip af rigdom og magt.
-Men vi har noget bedre endnu. -Sig ikke venskab.
-Vi har brug for mere øl. -Så får vi det.
Kongelige rådgiver?
Nok en kande af din stærkeste øl.
Jeg betaler for jeres øl.
Og når I forlader Aegelesburg, lader I mig rejse med.
Så tager jeg to.
Efter Tettenhall mener Edward ikke, at danerne er nogen trussel.
Han har ført sin hær til Aegelesburg, og Winchester står uden forsvar.
Winchester er kong Alfreds åndelige hjem. Det er et vigtigt sted for sakserne.
Kun en håndfuld soldater er tilbage.
Vi får aldrig en lignende mulighed.
Winchester er svækket, og kun vi er klar over det.
Du sagde, at du ikke ville sætte dine mænds liv på spil,
undtagen for mad, jord eller for deres familiers skyld.
Winchester giver os alt dette. Og mere endnu.
Og der er ingen fare.
Vi drager til Winchester i dag.
Tekster af: Torben Grønbæk Jensen